*Na osnovu tačke IV Odluke o usvajanju Programa utroška sredstava s kriterijima raspodjele sredstava tekućeg transfera „Subvencije privatnim preduzećima i poduzetnicima“ („Službene novine Federacije BiH", broj 20/21) i člana 5. Pravilnika o postupcima u provođenju programa razvoja male privrede („Službene novine Federacije BiH", br: 50/13, 55/13 i 86/13), Federalno ministarstvo razvoja, poduzetništva i obrta raspisuje*

***JAVNI KONKURS***

***ZA ODABIR KORISNIKA******GRANT SREDSTAVA TEKUĆEG TRANSFERA ZA PROJEKAT „JAČANJE KONKURENTNOSTI MSP-a“ ZA 2021.GODINU***

1. ***PREDMET JAVNOG KONKURSA***

*Predmet Javnog konkursa za odabir korisnika grant sredstava tekućeg transfera za Projekat „Jačanje konkurentnosti MSP-a“ za 2021.godinu (u daljnjem tekstu: Javni konkurs) je prikupljanje prijava za odabir korisnika poticajnih grant sredstava za realizaciju njihovih projekata u cilju jačanje konkurentnosti MSP-a.*

***II KATEGORIJE KORISNIKA SREDSTAVA***

*Pravo učešća na Javnom konkursu imaju subjekti male privrede definisani po Zakonu o poticanju razvoja male privrede Federacije BiH („Službene novine Federacije BiH“ br.19/06 i 25/09) i Zakonu o obrtu i srodnim djelatnostima („Službene novine Federacije BiH“ br. 35/09 i 42/11), koji imaju sjedište na području Federacije BiH, registrovani najkasnije do 31.12.2019. godine, koji su u sistemu PDV-a, imaju iskazano pozitivno poslovanje u 2019. godini, imaju najmanje 5 (pet) zaposlenih na neodređeno vrijeme, te koji neće smanjivati zaposlenost tokom realizacije projekta i koji će poštivati ekološke i socijalne standarde u skladu sa metodologijom Svjetske banke i domaćim zakonodavstvom koje reguliše oblast okolišnih i socijalnih pitanja i čija je osnovna djelatnost (ili djelatnost poslovnih jedinica ukoliko subjekt aplicira sa poslovnom jedinicom) iz* ***„područja C – Prerađivačka industrija“*** *Klasifikacije djelatnosti Bosne i Hercegovine 2010 – KD BiH 2010 („Službeni glasnik BiH", broj 47/10)* ***osim onih djelatnosti koje su navedene u narednoj tabeli****.*

*Tabela: Šifre djelatnosti* ***koje nemaju pravo učešća*** *iz područja C - prerađivačka industrija*

|  |  |  |
| --- | --- | --- |
| ***Grana*** | ***Razred*** | ***Opis djelatnosti*** |
| *C11* | *11.01* | *Destiliranje, pročišćavanje i miješanje alkoholnih pića* |
| *11.03* | *Proizvodnja jabukovače i ostalih voćnih vina* |
| *11.04* | *Proizvodnja ostalih nedestiliranih fermentiranih pića* |
| *11.06* | *Proizvodnja slada* |
| *C12* |  | *Proizvodnja duhanskih proizvoda* |
| *C13* | *13.1* | *Priprema i predenje tekstilnih vlakana* |
| *13.2* | *Tkanje tekstila* |
| *C15* | *15.11* | *Štavljenje i obrada kože; dorada i bojenje krzna* |
| *C16* | *16.1* | *Piljenje i blanjanje drva (proizvodnja rezane građe); impregnacija drveta* |
| *C17* | *17.1* | *Proizvodnja celuloze, papira i kartona* |
| *C18* |  | *Štampanje i umnožavanje snimljenih zapisa* |
| *C19* |  | *Proizvodnja koksa i rafiniranih naftnih proizvoda* |
| *C20* |  | *Proizvodnja hemikalija i hemijskih proizvoda* |
| *C21* |  | *Proizvodnja osnovnih farmaceutskih proizvoda i farmaceutskih pripravaka* |
| *C23* | *23.5* | *Proizvodnja cementa, vapna i gipsa* |
| *23.6* | *Proizvodnja proizvoda od betona, cementa i gipsa* |
| *C24* |  | *Proizvodnja baznih metala* |
| *C25* | *25.4* | *Proizvodnja oružja i streljiva* |
| *C30* | *30.3* | *Proizvodnja aviona i svemirskih letjelica te srodnih prevoznih sredstava i opreme* |
| *30.4* | *Proizvodnja vojnih borbenih vozila* |
| *C33* |  | *Popravak i instaliranje strojeva i opreme* |

*Korisnici poticajnih grant sredstava Federalnog ministarstva razvoja, poduzetništva i obrta (u daljnjem tekstu: Ministarstvo) u 2019. godini nemaju pravo učešća po ovom projektu u 2021. godini izuzev korisnika sredstava po Projektu „Poticaj novoosnovanim subjektima male privrede“.*

***III KRITERIJI ZA RASPODJELU SREDSTAVA***

*Kriteriji za raspodjelu sredstava su: kvalitet projekta, stepen sufinansiranja; broj zaposlenih; pripadnost ciljnoj grupi; ravnomjerniji regionalni razvoj (stepen razvijenosti JLS); dosadašnji poticaji od strane Ministarstva u zadnjih pet (5) godina; vrsta djelatnosti sa aspekta stepena finalizacije proizvoda; povećanje zaposlenosti; integracija inovacija u poslovanje MSP-a; digitalna transformacija u cilju povećanja otpornosti na COVID-19 situaciju.*

***IV SADRŽAJ PRIJAVE ZA SUDJELOVANJE U JAVNOM KONKURSU***

*Podnosioci prijava pripremaju prijedloge projekata u skladu sa Smjernicama za podnosioce prijava koje su dostupne na internet stranici Ministarstva (*[*www.fmrpo.gov.ba*](http://www.fmrpo.gov.ba)*).*

***V NAČIN PODNOŠENJA PRIJAVE***

*Prijave se dostavljaju preporučeno poštom u zapečaćenim kovertama na adresu:*

***Federalno ministarstvo razvoja, poduzetništva i obrta,***

***dr. Ante Starčevića b.b. (Hotel „ERO“), 88000 Mostar***

*sa naznakom:*

***Ne otvarati – po Javnom konkursu za Projekat***

***„Jačanje konkurentnosti MSP-a“ za 2021. godinu***

*Na poleđini koverte obavezno navesti:*

*- naziv podnosioca prijave;*

*- adresu i kontakt telefon:*

*- ovjeriti pečatom podnosioca prijave*

*Prijave se dostavljaju do* ***20.04.2021. godine (utorak),*** *odnosno prihvataju se prijave koje imaju poštanski pečat najkasnije sa navedenim datumom.*

*Neblagovremene prijave, prijave koje nemaju sve potrebne elemente kao i prijave koje ne ispunjavaju uslove Javnog konkursa bit će odbačene.*

*U postupku Javnog konkursa Ministarstvo ne snosi nikakve troškove sudionicima na konkursu te zadržava pravo da u slučaju opravdanosti poništi Javni konkurs.*

*Prispjela dokumentacija se neće vraćati.*

***VI EVALUACIJA I ODABIR PROJEKATA***

*Evaluacija i odabir projekata će se vršiti u skladu sa kriterijima i procedurom utvrđenim Smjernicama za podnosioce prijava.*

*Nakon obrade prispjelih prijava Ministarstvo će objaviti rezultate Javnog konkursa u „Službenim novinama Federacije BiH" i na internet stranici Ministarstva.*

*Podnosioci prijava mogu uložiti prigovor u roku od osam (8) dana od dana objave rezultata u „Službenim novinama Federacije BiH", radi provjere činjenica i objektivnosti ocjene prijave.*

***VII DODATNE INFORMACIJE ZA PODNOSIOCE PRIJAVA***

*Sve dodatne informacije vezane za Javni konkurs mogu se dobiti isključivo putem elektronske pošte, najkasnije sedam (7) dana prije isteka roka za podnošenje prijava na e-mail adresu:* ***grant@fmrpo.gov.ba***

*Svi odgovori na pitanja koji mogu biti relevantni i za ostale podnosioce prijava biti će objavljeni na internet stranici Ministarstva.*